Karate – savigynos menas, kuris evoliucionavo ir susiformavo Japonijai priklausančiame Okinavos salyne. Šiandien „Karate” tapęs bendriniu žodžiu, kuris naudojamas apibūdinti bet kokias kovos sistemas. Analogiškas pavyzdys galėtų būti žodis „Pampers”, kuriuo vadinamos bet kokių gamintojų sauskelnės arba automobilių pasaulyje markė „Jeep”, kuris nusako jau ne gamintojo markę, o automobilio paskirtį (visureigis). Kadangi pasaulyje atsirado įvairiausių kovos stilių ar sistemų, kurios pradėjo naudoti ir diskredituoti „Karate” vardą, vienas garsiausių XX am. karate mokytojų, H. Nishiyama, norėdamas atskirti tikrą savigynos meną nuo „subproduktų” jį pervadino tradiciniu karate do. Šiandien ieškantiems tikrojo, tūkstanmečius skaičiuojančio savigynos meno reikėtų rinktis tradicinio karate do treniruotes klubuose, kuriuos vienija Lietuvos Tradicinio Karate Asociacija (www.ltka.lt) arba rinktis mūsų klubą, kuriame dirba visame pasaulyje pripažinti karate do meistrai.